My Darling Clementine
My Darling Clementine ir 1946. gada ASV vesterna filma, kuras režisors ir Džons Fords. Filmā galvenās lomas atveido Henrijs Fonda, Viktors Meiturs, Linda Darnela un Volters Brenans. Filma balstīta uz Stjuarta Leika biogrāfisko grāmatu Wyatt Earp: Frontier Marshal, kas stāsta par Vaiatu Erpu un apšaudi, kurā viņš piedalījās 1881. gadā. Filmas My Darling Clementine pirmizrāde notika 1946. gada 3. decembrī un to izplatīja 20th Century Fox. Filma tiek uzskatīta par klasiku, kā arī par vienu no vislabākajām vesterna žanra filmām. 1991. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". Tīmekļa vietnē Rotten Tomatoes filmai ir 100% vērtējums.